สวัสดีค่ะ อยากถามเรื่องยาคุม ปกติจะทานยาคุม(แบบ21เม็ด)ตอนสามทุ่มครึ่ง แต่ลืมทานยาเม็ดสุดท้าย ซึ่งจะต้องทานวันพฤหัสตอนสามทุ่มครึ่งค่ะ แต่พอดีวันนั้นไม่ได้ทาน มาทานอีกทีวันเสาร์ตอนสามทุ่มครึ่ง อยากถามว่า 1.วันพุธได้มีเพศสัมพันธ์กับแฟนจะปลอดภัยไหมค่ะ ซึ่งปกติประจำเดือนจะมาประมาณ 3 วันหลังทายยาคุมหมดแผง 2. ตอนนี้ วันพฤหัสแล้วประจำเดือนยังไม่มาเลยค่ะ จะทานยาแผงใหม่แล้ว จะเป็นอะไรไหมค่ะ 3. แล้วแผงต่อไปทานเหมือนปกติไหมค่ะ คือทานวันที่8หลังจากหยุดยาคุม
สวัสดีค่ะยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมงหากลืมกินยาคุมไป 1 วัน แนะนำให้กินทันทีที่นึกได้ หลังจากนั้นให้กินต่อที่เหลือตามปกติ ในกรณีนี้ที่ลืมยาเม็ดสุดท้าย ก็ควรกินทันทีที่นึกได้ ประสิทธฺิภาพของยาอาจลดลงแค่เล็กน้อยส่วนเรื่องประจำเดือนที่ไม่มานั้น อาจซื้อชุดตรวจการตั้งครรภ์ทางปัสสาวะมาตรวจเบื้องต้นก่อนให้ผลบวกได้ 10-14 วันหลังมีการปฏิสนธิ เพื่อยืนยันว่าไม่ได้ตั้งครรภ์ก่อนจะเริ่มยาคุมแผงใหม่ ซึ่งอาจรอให้ตรวจการตั้งครรภ์ให้แน่ใจก่อนก็ได้ ค่อยเริ่มยาคุมค่ะ